## Odluka o katastarskoj izmjeri na području Grada Krapine za dio katastarske Općine Krapina - dio naselja Bobovje, dio naselja Mihaljekov Jarek, dio naselja Polje Krapinsko i naselje Pristava Krapinska

### NN 128/2011 (11.11.2011.), Odluka o katastarskoj izmjeri na području Grada Krapine za dio katastarske Općine Krapina - dio naselja Bobovje, dio naselja Mihaljekov Jarek, dio naselja Polje Krapinsko i naselje Pristava Krapinska

DRŽAVNA GEODETSKA UPRAVA

2572

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA KRAPINE ZA DIO KATASTARSKE OPĆINE KRAPINA – DIO NASELJA BOBOVJE, DIO NASELJA MIHALJEKOV JAREK, DIO NASELJA POLJE KRAPINSKO I NASELJE PRISTAVA KRAPINSKA

1. U svrhu izrade katastra nekretnina i obnove zemljišne knjige na području Grada Krapine za dio katastarske općine Krapina – dio naselja Bobovje, dio naselja Mihaljekov Jarek, dio naselja Polje Krapinsko i naselje Pristava Krapinska provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Geogrupa d.o.o., Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geogrupa d.o.o., Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Grada Krapine za dio katastarske općine Krapina – dio naselja Bobovje, dio naselja Mihaljekov Jarek, dio naselja Polje Krapinsko i naselje Pristava Krapinska dužni su do 30. lipnja 2012. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Grada Krapine za dio katastarske općine Krapina – dio naselja Bobovje, dio naselja Mihaljekov Jarek, dio naselja Polje Krapinsko i naselje Pristava Krapinska dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Krapina i tvrtka Geogrupa d.o.o., Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/11-03/17

Urbroj: 541-04-1/3-11-38

Zagreb, 4. studenoga 2011.

Ravnatelj
prof. dr. sc. Željko Bačić, v. r.

Odluka, NN 128/2011-2572